ການສະຫຼອງວັນຊາດສະຫະລັດ ຂອງປະຊາ​ຄົມ ລາວ-ອະເມຣິກັນ ​ໃນນະຄອນຫຼວງວໍຊິງຕັນ ດີຊີ
ນອກຈາກ​ພິທີ​ທາງ​ສາ​ສະນາ ຕັກບາດ​ຢາດນໍ້າ​ແລ້ວ ທາງ​ຄະນະ​ກໍາມະການ​ກໍ​ໄດ້​ມີ​ການຈັດ​ສະຫຼອງງານລື່ນ​ເລີງ​ມ່ວນ​ຊື່ນ ມີ​ການສະ​ແດງ​ນາດຕະສິນ​ຕ່າງໆ.
ໃນລາຍການຊີວິດຊາວລາວໃນຕ່າງແດນຂອງ VOA ແລງມື້ນີ້ ທ່ານຈະໄດ້ຮັບຟັງການສໍາ ພາດກັບປະຊາຄົມລາວໃນເຂດນະຄອນຫລວງວໍຊິງຕັນ ທີ່ໄດ້ພາກັນຈັດສະຫຼອງວັນຊາດສະຫະລັດ ຢູ່ວັດລາວພຸດທະວົງທີ່ລັດເວີຈີເນຍ ພາຍໃຕ້ການເປັນປະທານຂອງຍານາງບຸນ ເຮ່ງ ອິນເວີຊິນ ພ້ອມດ້ວຍຄະນະກໍາມະການຫຼາຍທ່ານ ຮວມທັງນັກຮ້ອງ ສິນລະປິນຮັບ ເຊີນອື່ນໆ ສ່ວນວ່າຈະມີໃຜແດ່ນັ້ນ ເຮົາຂໍເຊີນທ່ານພົບກັບວັນນະສອນໄດ້ເລີຍ ໃນວັນຢຸດທ້າຍສັບປະດາທີ່ຜ່ານມານີ້ ທາງວັດລາວພຸດທະວົງໄດ້ມີການສະຫຼອງວັນ ເອກກະລາດຂອງສະຫະລັດ ຊຶ່ງຈັດຂຶ້ນທັງໃນວັນທີ 2 ແລະ 3 ກໍລະກົດ ຊຶ່ງງານສະ ຫຼອງດັ່ງກ່າວກໍມີທັງແບບຮີດຕອງປະເພນີລາວ ຕັກບາດຢາກນໍ້າ ຊຶ່ງເຮັດໃຫ້ວັດລາວ ພຸດທະວົງທີ່ມີສະຖານທີ່ກ້ວາງຂວາງນັ້ນ ຄັບແຄບລົງທັນທີ ໂດຍການປະກອບສ່ວນ ຂອງປະຊາຄົມລາວ, ປະຊາຄົມເອເຊຍແລະຊາວຕ່າງຊາດ ທີ່ເດີນທາງມາຈາກໃກ້ແລະ ໄກ ແລະຈາກຕ່າງປະເທດກໍຍັງມີ ນອກຈາກພິທີທາງສາສະນາ ຕັກບາດຢາດນໍ້າແລ້ວ ທາງ ຄະນະກໍາມະການກໍໄດ້ມີການ ຈັດສະຫຼອງງານລື່ນເລີງມ່ວນ ຊື່ນ ມີການສະແດງນາດຕະສິນ ຕ່າງໆ ທີ່ປະກອບສ່ວນຈາກ ຫຼາຍໆຝ່າຍ ປະທານຈັດງານ ກໍຄືຍານ້າ ບຸນເຮ່ງ ອິນເວີຊິນ ທີ່ໄດ້ອະທິບາຍໃຫ້ຟັງເຖິງຈຸດ ປະສົງໃນການຈັດສະຫຼອງວັນ ຊາດສະຫະລັດແບບລາວໆນີ້ວ່າ: ພ້ອມດຽວນີ້ ຜູ້ທີ່ເປັນຫົວຈັກ ຫົວແຮງສິດສອນນາດຕະສິນ ລາວເດີມ ຟ້ອນລໍາໃຫ້ແກ່ລູກຫຼານລາວທີ່ໄດ້ມາສະແດງຟ້ອນແລະຮ້ອງເພງລາວເດີມໃນເວທີສໍາຄັນນີ້ ກໍຄື ອາຈານ ສີອໍາໄພ ດວງພູມີ ທີ່ໄດ້ບອກກັບ VOA ວ່າ ມີຄວາມສັດທາໃນພຸດທະ ສາສະໜາ ມັກເຮັດການກຸສົນ ແລະຢາກຈະສິດສອນ ມອບສິ່ງ ທີ່ໄດ້ຮໍ່າຮຽນ ທັງການຟ້ອນ, ການດົນຕີແບບລາວເດີມນີ້ ໃຫ້ແກ່ພວກເຍົາວະຊົນທີ່ເກີດໃນຕ່າງປະເທດໄດ້ສືບທອດຕໍ່ໄປ ຊຶ່ງນາງໄດ້ສະແດງຄວາມຮູ້ສຶກຕໍ່ VOA ວ່າ: ສິນລະປິນຮັບເຊີນທີ່ເດີນທາງມາຈາກປະເທດໄທ ກໍແມ່ນນ້ອງ ໃບຕອງ ຈັນງາມ ຊຶ່ງນາງກໍສະແດງຄວາມຮູ້ສຶກຂອງນາງເຊັ່ນກັນ: ໄດ້ມີສິນລະປິນຈາກທົ່ວສາລະທິດເຂົ້າມາຮ່ວມງານໃນຄັ້ງນີ ແລະໃນນັ້ນກໍມີຄະນະ ສິນລະປິນລາວຈາກ ການາດາທີ່ນໍາພາໂດຍອ້າຍອິນປອນ, ເອື້ອຍວຽງໄຊ ຫຼືວີນາ ສະຫວັນແລະຍາເອື້ອຍດອກບົວເພັດ ໄຊໂກສີ ຊຶ່ງຕາງໜ້າທາງສິນລະປິນລາວ ການາດາ ກໍໄດ້ຮ່ວມສະແດງຄວາມຄິດຄວາມເຫັນນັ້ນກໍມີ ຍາເອື້ອຍດອກບົວເພັດ ໄຊໂກສີ ແລະວີນາ ສະຫວັນ ຊຶ່ງທັງສອງກ່າວດັ່ງຕໍ່ໄປນີ້: ງານສະຫຼອງວັນເອກກະລາດສະຫະຣັດຫຼືເອີ້ນກັນອີກແບບກໍຄືວັນພົບເຄືອຍາດທີ່ ທາງວັດລາວພຸດທະວົງໄດ້ຈັດຂຶ້ນນັ້ນແມ່ນຈົບລົງດ້ວຍດີ ໄດ້ທັງບຸນ ໄດ້ທັງຄວາມ ມວນຊື່ນ ໄດ້ພົບໜ້າພໍ້ຕາຍາດມິດເພື່ອນຝູງ ອີ່ມໜໍ່າສໍາລານ ຊຶ່ງເຮັດໃຫ້ງານສະ ຫຼອງທີ່ວັດລາວພຸດທະວົງການເປັນປະເພນີສືບສານມານານກວ່າ 30 ປີແລ້ວ ຊຶ່ງໄດ້ມີການປະກອບສ່ວນຈາກຫຼາຍໆປະຊາຄົມອື່ນໆເພື່ອສະຫຼອງວັນເອກກະ ລາດທີ່ເປັນພົນລະເມືອງອະເມຣິກັນຢ່າງເຕັມຮູບແບບ ແລະຄົງໄວ້ຊຶ່ງຄວາມເປັນ ເອກກະລັກຂອງເຊື້ອຊາດລາວໄວ້ ໂດຍການສືບທອດວັດທະນະທໍາ, ການດົນຕີ, ສິນລະ ແລະຮີດຄອງປະເພນີຕ່າງໆໃຫ້ແກ່ພວກເຍົາວະຊົນຮຸ່ນຫຼັງ ໄດ້ປະຕິບັດ ຮັກສາສືບຕໍ່ໄປ ທາງລາຍການຊີວິດຊາວລາວ ໃນຕ່າງແດນຂອງ VOA ກໍຈະ ນໍາເລື່ອງລາວທີ່ໜ້າສົນໃຈອື່ນໆ ມາຝາກທ່ານຜູ້ຟັງອີກ ຢ່າລືມ ຕິດຕາມຮັບຟັງໃຫ້ໄດ້ໃນທຸກໆ ວັນພະຫັດ